Id-dar tal-Granmastru Hompesch, ħafna nies iqabbluha ma' villa, iżda din d-dar mhux biss hija enormi imma tinsab 'il bogħod mill-istorbju. Il-ġnien li hemm barra żgur mhux sabiħ daqskemm kien xi darba. Il-fjuri u l-pjanti kollha mietu. Issa mid-dehra jgħixu ħdejhom ħafna insetti għax kull fejn tmur tista' tismagħhom. Hemm ukoll funtana li issa niexfa qoxqox iżda l-art kollha mxarrba għax kienet għamlet ħarba xita. L-unika ħajja, barra l-insetti u jiena, kienet ta' pjanta li bdiet tikber mal-ħajt tad-dar. Ħdejn dik il-pjanta kien hemm gallarija fejn naħseb li kien jirrilassa l-Granmastru għax kien hemm siġġu li jħares dritt lejn il-veduta sabiħa tas-swar tal-Belt Minn xħin missejt il-bieb l-ewwel darba ndunajt li din id-dar kienet se tkun mimlija trab, fil-fatt bilkemm stajt nara l-kulur tal-art meta dħalt fl-ewwel kamra li kien hemm fid-dar. Kif tidħol issib kuritur imdaqqas. L-iktar haġa prominenti li kien hemm fih kienet il-pitturi fuq il-ħajt ta' kull Granmastru li għex hemm u taħthom il-plakek b'isimhom imnaqqax fuqhom. L-ewwel wieħed kien Adam u fl-aħħar kien hemm ritratt ta' Hompesch mal-faċċata. Ħdejn ir-ritratt tal-Granmastru Wignacourt kien hemm il-kċina, din ma kinitx kbira u l-unika dawl li kien hemm kien jidħol minn twejqa, u bilkemm kien joqgħod kok wieħed hemm ġew! L-art ma kinitx stabbli infatti smajt ħoss ma' kull pass li għamilt. Il-kamra tal-banju ma kinitx wisq 'il bogħod, din kienet sabiħa, iżda xejn speċjali. Faċċata tagħha kien hemm il-kamra tas-sodda ta' dawk li jaħdmu għall-Granmastru, ma stajtx nifhem kif setgħu jorqdu dawk in-nies kollha fuq erba' sodod, li naf żgur li ma kinitx ħajja sabiħa. L-iktar kamra li għoġbitni kienet il-kamra tas-sodda ta' Hompesch, din kellha sodda kbira u ħdejha kien hemm ritratt enormi ta' Hompesch, li meta tpoġġi fuq is-sodda tarah eżatt ma' wiċċek. L-għamara għalkemm kienet antika kienet sabiħa ħafna. Il-kamra kienet mimlija statwi u mid-dehra Hompesch kien iħobb ħafna l-arti! Kieku jkolli nagħżel ma kontx ngħix hawnhekk għax daqt jinkiser kollox iżda naf żgur li min għex hawn qabel żgur kien raġel b'xorti tajba!
Id-Dar Abbandunata – Raphael Cassar 8b